Komisijos sprendimas
1997 m. vasario 14 d.
iš dalies keičiantis Tarybos sprendimą 79/542/EEB ir Komisijos sprendimus 92/260/EEB, 93/195/EEB ir 93/197/EEB dėl registruotų arklių iš Libano laikino įvežimo, pakartotinio įvežimo ir importo į Bendriją gyvūnų sveikatos reikalavimų
(tekstas svarbus EEE)
(97/160/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 12, 13, 15, 16 straipsnius ir 19 straipsnio ii punktą,
kadangi Tarybos sprendimu 79/542/EEB [2] su paskutiniais pakeitimais, padarytais Komisijos sprendimu 96/624/EB [3], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas;
kadangi laikino registruotų arklių įvežimo, pakartotinio jų įvežimo juos laikinai eksportavus ir registruotų arklių importo sveikatos reikalavimai ir veterinarinis sertifikavimas yra nustatyti atitinkamai Komisijos sprendimuose 92/260/EEB [4], 93/195/EEB [5] ir 93/197/EEB [6], visi su paskutiniais pakeitimais, padarytais Komisijos sprendimu 96/279/EB [7];
kadangi Libane atlikus Bendrijos veterinarinį patikrinimą iš pradžių pasirodė, kad veterinarijos tarnybos nepakankamai vykdo gyvūnų sveikatos būklės kontrolę; kadangi vis dėlto nuo to laiko padėtis iš esmės pagerėjo, įskaitant atliktą išsamų serologinį Afrikinės arklių ligos, įnosių, kergimo ligos ir infekcinės anemijos arklinių šeimos gyvūnų tyrimą visoje Libano teritorijoje, kiekvienu atveju gaunant neigiamą rezultatą;
kadangi ilgiau nei trisdešimt metų Libanas nėra apimtas Afrikinės arklių ligos ir tuo laikotarpiu nuo tos ligos nebuvo skiepijama;
kadangi Libanas ilgiau kaip šešis mėnesius nėra apimtas įnosių ir kergimo ligos bei jame niekada nebuvo Venesuelos arklių encefalomielito ir vezikulinio stomatito;
kadangi Libano veterinarinės tarnybos garantuoja, kad per 24 valandas telefaksu, telegrama arba teleksu Komisijai ir valstybėms narėms praneš patvirtinimą apie bet kokį Direktyvos 90/426/EEB A priede išvardytų infekcinių arba užkrečiamųjų arklinių šeimos gyvūnų ligų protrūkį ir apie visus arklinių šeimos gyvūnų skiepijimo arba importo politikos pasikeitimus;
kadangi gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos padėtį atitinkamoje trečiojoje šalyje; kadangi šis atvejis yra susijęs tik su registruotais arkliais;
kadangi Sprendimas 79/542/EEB ir Sprendimai 92/260/EEB, 93/195/EEB ir 93/197/EEB turi būti atitinkamai iš dalies pakeisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Tarybos sprendimo 79/542/EEB priedo 2 dalies specialioje arkliniams šeimos gyvūnams skirtoje skiltyje ISO kodų abėcėline tvarka įrašoma ši eilutė:
| "LB | Libanas | x" |
2 straipsnis
Sprendimas 92/260/EEB iš dalies keičiamas taip:
1) į I priedo E grupės trečiųjų šalių sąrašą ISO kodų abėcėline tvarka įrašoma "Libanas";
2) į II priedo E dalies sveikatos sertifikato pavadinimo trečiųjų šalių sąrašą ISO kodų abėcėline tvarka įrašoma "Libanas".
3 straipsnis
Sprendimas 93/195/EEB iš dalies keičiamas taip:
1) į I priedo E grupės trečiųjų šalių sąrašą ISO kodų abėcėline tvarka įrašoma "Libanas";
2) į II priedo E dalies sveikatos sertifikato pavadinimo trečiųjų šalių sąrašą ISO kodų abėcėline tvarka įrašoma "Libanas".
4 straipsnis
Sprendimas 93/197/EEB iš dalies keičiamas taip:
1) į I priedo E grupės trečiųjų šalių sąrašą ISO kodų abėcėline tvarka įrašoma "Libanas (2)";
2) į II E priedo registruotų arklių sveikatos sertifikato pavadinimo pirmosios sakinio dalies trečiųjų šalių sąrašą ISO kodų abėcėline tvarka įrašoma "Libanas".
5 straipsnis
Šis sprendimas yra skirtas valstybėms narėms.
Priimta Briuselyje, 1997 m. vasario 14 d.